|  |  |
| --- | --- |
| Arbeids- og sosialdepartementet |  |
|  | Vår fil: B22-Barnetillegg uføretrygd |
|  | Vårt Arkiv: Interessepolitikk |
|  | Saksbehandler: Grete Crowo  |
|  |  |
|  | Oslo 15. desember 2021 |

# Forslag til endringer i reglene for behovsprøving av barnetillegg til uføretrygd mv.

FFO har gjennomgått høringsnotatet med forslag til endringer i reglene for behovsprøving av barnetillegg til uføretrygd mv.

* **FFO støtter forslaget.**

Det er bra regjeringen forslår å endre reglene for barnetillegget til uføretrygden slik at de

typer erstatninger som i dagens regelverk ikke fører til reduksjon av barnetillegget kan knyttes til begge foreldrene. Det er helt rimelig at reglene utvides så de vil omfatte den andre forelderen i tilfeller der det er to foreldre som mottar uføretrygd, eller en forelder som mottar uføretrygd og en annen som mottar alderspensjon. Vi støtter også at unntaket fra etteroppgjør der den uføretrygdede dør, utvides til å gjelde også i tilfeller der den andre forelderen dør. Vi har derfor ingen merknader til den foreslåtte regelendringen.

Vi vil samtidig benytte anledningen til å utrykke glede for at budsjettforliket mellom AP, SP og SV ga enighet om å gjeninnføre barnetillegget for uføre slik det var før Solberg-regjeringen kuttet i det.

Det er i tillegg viktig for oss å understreke at FFO er en sterk tilhenger av ordningen med behovsprøvd barnetillegg for uføre med forsørgeransvar. Det må slås ring om det behovsprøvde barnetillegget, som tidvis dessverre har vært under press. Et forslag fra forrige regjering i 2014 om å omgjøre ordningen til et standardisert barnetillegg ble heldigvis avvist av Stortinget. Vi forventer at Støre-regjeringen ikke vil komme med tilsvarende forslag.

Med vennlig hilsen

**FUNKSJONSHEMMEDES FELLESORGANISASJON**

 

Eva Buschmann Lilly Ann Elvestad

Styreleder Generalsekretær